આંખોની દ્રષ્ટિ નબળી પડતી જતી હોવા છતાં તેમણે હિંમત હાર્યા વગર મુળ વતન કોડીનારમાં આવીને વકીલાતની પ્રેક્ટિસ શરૂ કરી. કોઈ સિનિયર એડવોકેટ હેઠળ જુનિયરશિપ કરવાને બદલે કોર્ટના રેકર્ડરૂમમાં જઈને અલગઅલગ કેસનો અભ્યાસ કરવો તેમને વધુ પસંદ હતો. કાયદા ઉપરાંત સુપ્રીમ કોર્ટ અને હાઈકોર્ટના વિવિધ ચુકાદાનો તલસ્પર્શી અભ્યાસ કર્યો, ઉપરાંત બૌદ્ધિક વકીલો અને જજના ચુકાદાનો પણ અભ્યાસ કર્યો.